**Nr. 2601/ 12.02.2021**

**Comunicat de presă**

La nivelul Inspectoratului Teritorial de Muncă Mureş, în cursul lunii ianuarie 2021, au fost efectuate 43 de acţiuni de control în domeniul **relaţiilor de muncă**.

Aspectele vizate de către inspectorii de muncă au fost respectarea legislaţiei muncii în vigoare, respectiv identificarea muncii nedeclarate şi fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 11 persoane care prestau activitate fără a avea încheiat contract individual de muncă, anterior începerii activităţii. S-au aplicat sancţiuni contravenţionale pentru 34 agenţi economici, din care 8 agenţi economici au fost sancţionaţi pentru muncă nedeclarată. Cu ocazia acestor verificări inspectorii de muncă au aplicat 50 de sancţiuni contravenţionale, din care 30 avertismente şi 20 amenzi în cuantum de 268000 lei şi s-au dispus 147 de măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau activitate fără forme legale sunt:

- lucrări de construcţii, restaurante, transporturi cu taxiuri, întreţinerea şi repararea autovehiculelor, comerţ, fabricarea de mobilă.

În cursul lunii ianuarie 2021, au fost efectuate 15 acţiuni de control în domeniul securităţii şi sănătăţii în muncă.

Aspectele vizate de către inspectorii de muncă au fost respectarea legislaţiei securităţii şi sănătăţii în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat sancţiuni contravenţionale pentru 8 angajatori, constatându-se 8 neconformităţi în domeniul securităţii şi sănătăţii în muncă. Pentru neconformităţile constatate au fost aplicate **7** amenzi în valoare de 29000 lei şi 1 avertisment.

Principalele deficienţe constatate au fost: necomunicare eveniment, nerespectarea intervalului orar 05-21, nerespectarea prevederilor privind lucrul la înălţime.

În cursul lunii ianuarie au fost comunicate 21 evenimente.

**Inspector şef**

**Eva Man**

**Inspectoratul Teritorial de Muncă Mureş**